
                                                          INFORMARE

privind propunerile de modificare a Regulamentului Disciplinar 
                                                       sezonul 2026-2027

  În vederea actualizării Regulamentului Disciplinar aplicabil competițiilor organizate, va propun o serie de modificări și completări care urmăresc, în principal, clarificarea și înăsprirea sancțiunilor aplicabile faptelor de violență, stabilirea unui regim unitar pentru faptele sancționabile cu cartonaș roșu, precum și introducerea unei sancțiuni pentru refuzul delegatului/oficialului unui club de a semna raportul de arbitraj.
Principalele modificări propuse sunt următoarele:
· Majorarea sancțiunilor pentru faptele de violență care produc vătămări fizice( art.63.alin.2.4)
  Pentru abaterea constând în lovirea cu palma, cotul, brațul, pumnul, capul, piciorul ori călcarea adversarului, se propune diferențierea sancțiunii în funcție de gravitatea consecințelor produse:
a) în situația în care nu s-a produs vătămarea fizică a victimei, sancțiunea era intre 2 si 7 etape – majorare la ( 3-12 etape).
b) în situația în care s-a cauzat vătămarea fizică gravă a victimei, sancțiunea era intre 8–16 jocuri – majorare la (12–24 etape).

· Clarificarea regimului disciplinar al faptelor sancționabile cu cartonaș roșu

Se propune introducerea unor prevederi exprese potrivit cărora sancțiunile disciplinare pentru faptele sancționabile cu cartonaș roșu se aplică atât în situația în care arbitrul a dispus eliminarea persoanei în cauză, cât și în situația în care fapta nu a fost constatată ori sancționată cu cartonaș roșu de către arbitru în timpul jocului.
                                                            Astfel:
În cazul în care, ulterior desfășurării jocului, Comisia de Disciplină constată, pe baza înregistrărilor video, a rapoartelor oficiale sau a oricăror alte mijloace de probă admise de regulament, existența unei fapte care, potrivit regulamentului, este sancționabilă cu cartonaș roșu, aceasta se poate sesiza din oficiu și poate aplica sancțiunile disciplinare corespunzătoare.
Neacordarea cartonașului roșu de către arbitru nu împiedică și nu limitează competența Comisiei de Disciplină de a analiza fapta și de a aplica sancțiunile prevăzute de regulament, atunci când existența și gravitatea acesteia rezultă din probele administrate.

În aceste situații, fapta va fi încadrată și sancționată ca și cum ar fi fost sancționată cu cartonaș roșu de către arbitru în timpul jocului.

Prin această completare se urmărește evitarea situațiilor în care o faptă gravă rămâne nesancționată disciplinar exclusiv pentru faptul că nu a fost observată sau sancționată corespunzător de arbitrul partidei.
· Introducerea unei sancțiuni pentru refuzul semnării raportului de arbitraj
Se propune introducerea unei prevederi exprese referitoare la refuzul delegatului/oficialului unui club de a semna raportul de arbitraj.
Pentru această faptă se propune aplicarea unei penalități financiare de:

300 lei – Campionatul Liga a IV-a;

300 lei – Campionatul Liga a V-a;

                                            300 lei – Campionatele de copii 

· Introducerea unei prevederi cu privire la necompletarea raportului în platforma Fotbal Connect
 Se propune introducerea  unei sancțiuni pentru necompletarea raportului/foii de joc în platforma Fotbal Connect, din motive imputabile persoanei responsabile, după cum urmează: 

                                          -avertisment la primele două abateri,

                                          - penalitate de 100 lei la a treia , iar pentru fiecare abatere ulterioară, dublarea penalității aplicate la abaterea precedentă.

· Introducerea unei sancțiuni pentru Regulamentul BRAVO
   Se propune introducerea unei prevederi in Regulamentul disciplinar : 
În cazul opririi definitive a jocului, echipa/echipele răspunzătoare va/vor fi sancţionată/sancţionate cu plata unei penalități de 500 lei la prima abatere. Începând cu a doua abatere de acest gen, penalitatea se dublează de fiecare dată.
                                                      Concluzii
Modificările propuse urmăresc consolidarea disciplinei în cadrul competițiilor,creșterea protecției participanților la joc și asigurarea posibilității Comisiei de Disciplină de a sancționa faptele grave chiar și atunci când acestea nu au fost observate sau sancționate corespunzător de arbitru în timpul partidei.

Totodată, prin diferențierea sancțiunilor în funcție de gravitatea consecințelor faptelor de violență și prin introducerea unor obligații suplimentare pentru oficialii cluburilor, se urmărește responsabilizarea tuturor participanților la competiții.

